History of Kualii. 369 



A no keia mea, olelo aku la ke alii ia Kapaahulani : "Pehea lioi kau ike? E 

 pono ke olelo mai." 



Olelo aku la o Kapaaliulaiii i ke alii: "O ka'u ike, ina e kii kakou e kaiia ia 

 Kualii, alalia, e lanakila no kakou maluna o ia kaua. Ke manao nei wau, ina e kii 

 kakou i ka la apopo ia Kualii, a i halawai kakou me ke kaua i ka ehu kakaliiaka, hoo- 

 moe wale ke kaua i ke awakea. A ina hoi i halawai kakou me ke kaua i ke awakea, 

 alalia, hee ia kakou i ka ehu ahiahi." 



A no keia mea, hoolale ae la ke alii i na puali koa he ekolu lau (umi kumaraa- 

 lua haneri), ka nui o na koa, e lioomakaukau no ka hele i ke kaua. Ma ia po, hele ae 

 la lakou a uka o Lihue, a malaila mai a iho i Honouliuli, a hiki lakou i ke kula o Kealiu- 

 moa, oia ka hoomaka ana mai a ka la e puka. Aia hoi ike aku la o Kapaahulani i ka 

 hoailona a laua i a'oa'o ai ; ia manawa, lele mai la o Kapaahulani a mamua o ka pu 

 kaua o ke alii, a olelo aku la i ka huakai imua o ke alii: "E Nuunewa (ka pukaua), 

 ua puni kakou i ke kaua, manao mai nei hoi na kakou ke kaua e hiki mua ianei, eia 

 ka e puni koke ana kakou i ke kaua. Nolaila, e kuu ae wau i kuu pule a i maikai kuu 

 pule i keia kakahiaka, pakele kakou, aka, i kuu wau i kuu pule, a i ino kuu pule i 

 keia la, pan kakou i ka make." 



A no keia olelo a Kapaahulani, olelo ko'a mai la na kahuna o ke alii me ka i 

 mai: "He mea kupanaha! Olelo mai nei hoi oe ia kakou, aole kakou e puni ana i ke 

 kaua, na kakou ke kaua e hiki mua ma keia wahi ; eia ka hoi, ua puni iho nei kakou i 

 ke kaua." 



I mai ke alii: "Ua oki ka oukou olelo, ua kuu ae nei kakou i ke ola, a me ka 

 make o ka puali ia' la nei. Nolaila e pono paha kakou e hoolohe i ka ia nei olelo. A 

 ina he oiaio ka ia nei e olelo nei, ua puni ka kakou i ke kaua, alalia o kona pono no 

 hoi ia a me kona waiwai; aka, he wahahee na ia nei, alalia, eia kuu olelo paa maluna 

 o ia nei : e make ia nei, a make mai me kona hanauna, o ka olii no ia o ka make a hiki 

 i kona poe hoaikane mai." 



Ia manawa, ku ae la o Kapaahulani imua o ka huakai, a pule akvi la, ma ke 

 mele a laua i haku ai me kona kaikaina. 



Memoirs B. P. Bishop Museum, Vol. IV. — 24. 



